ПЛАН- ДЕЙНОСТ

на НЧ„СЪЗНАНИЕ-1908„ с. Априлци общ. Пазарджик за 2020г.

ОСНОВНА ДЕЙНОСТ

1.Съхраняване на читалището,като център за духовно развитие.

2.Съхраняване и опазване на обичайте в селото.

3.Превръщане на читалището в място за изява и оползотворяване на свободното време на деца и възрастни.

4.Работа с деца от ромски произход и хора в неравностойно положение.

5.Работа и помощ на хора с ментални увреждания.

6.Организиране и участие на благотворителни кампании съвместно с БЧК .

БИБЛИОТЕЧНА ДЕЙНОСТ

1.Обогатяване на БФ.

2.Привличане на нови читатели.

3.Абонамент на ежедневник и седмичници.

4.Изложби и витрини за всички бележити дати и годишнини.

5.Представяне на постъпилата нова литература.

6.Осигуряване на достъп до информация и достъп до глобалната мрежа.

РАЗВИТИЕ НА ЛЮБИТЕЛСКО И ХУДАЖЕСТВЕНО ТВОРЧЕСТВО

1.Привличане на участници в нови форми на читалищна дейност.

МЕРОПРИЯТИЯ

месец януари

1.На Васильовден в ромската махала.

2.Сурвакане за здраве с ръчно изработени сурвачки.

3.Бабин ден- тържество подготвено съвместно с децата от ПГД.

месец февруари

1.Трифон Зарезан – наричания за здраве и берекет.

2.Посещение в ПГД по случаи 145г. от обесването на Левски.

3.Изработка на мартеници заедно с децата от ПГД.

месец март

1.Посрещане на БАБА МАРТА в ПГД.Магията на мартеницата разказана на децата и мартеници за всички.

2. Изложба от книги отразяващи Освобождението на България.

3.Честване на 8-ми март.Програма от децата за техните майки.

4.Читател на 2019г. Книга, цвете и грамота за потребителя прочел най-много книги.

5.Кукерски карнавал с награди на Сирни заговезни.

месец април

1.Денят на хумора, сатирата и забавата- традиции обичай .

2.Седмицата на детската книга – посещение на децата от ПГД в библиотеката. Представяне на нови книжки и прочит на любима приказка.

3.Денят на ромите – всички на мегдана. /8-ми април/

4.Великден- козунаци и яйца за децата в детската градина.

месец май

1. Организиране и провеждане на еднодневна екскурзия.
2. 24-ти май.Програма подготвена с децата от ПГД.

1. месец юни- август. Работа с деца от ромския етнос, неграмотни.

2.Рисунка на асфалт. Балони и лакомства за всички.

3.Какво ми казва светофара- беседа за правилата за движение.

4. Среща с бивш служител на ПБЗН.Пожарникарската професия- забавна и опасна.

5.Еньовден- традиции и обичай. Кой билки познавате деца и тяхното влияние върху човешкия организъм.

6.Да играем и да шием. Забавни занимания за момичета.

7.Изложба на рисунки във фоайето на библиотеката и на открито. Рисунки за моето семейство.

месец септемрви

1.Отбелязването на Съединението на Княжество България с Източна Румелия.

2. Книжки за всички първолаци.Стихчета за първия учебен ден.

3.Събор на селото по случаи Независимостта на България.

месец октомври

1.Димитровден в Православната църква-молебен за здраве на всички жители на селото.

месец ноември

2.Денят на Народните Будители- посещение в ПГД.

3.Денят на Християнското семейство- най-възрастната и най- млада семейна двойка разказват…..

месец декември

1.Бяла Коледа, бяла магия - запалване на елхата.

2.Дядо Коледа в ПГД. Подаръци за всички деца.Кратка програма подготвена съвместно с децата.Детски смях,снимки и добро настроение.

Отговорник за дейността Петя Танова.

УТВЪРДЕН ОТ ПРЕДСЕДАТЕЛЯ на ЧН ………………

/ АТАНАС ГЕОРГИЕВ МАРАТИЛОВ/

ОТЧЕТ

За дейността на НЧ„Съзнание-1908„ с. Априлци общ. Пазарджик за 2019г.

*Читалището е светлинка в живота, на хората особено в малките населени места. Единствен културен център. Опитахме се да запалим и запазим светлинката на познанието в областта на културата,местните обичай и традиции.*

През изтеклата година беше направен абонамент на един ежедневник и три седмичника. Купени бяха нови книги . Фонда беше обогатен , книгите бяха инвентирани и предоставени за ползване на читателите.Предоставяме различни услуги- информационни , социални, образователни и административни. Е- услуги- свободни работни места

в бюрото по труда гр. Пазарджик. Работим с деца от ромски произход,възрастни и самотно живеещи хора.

През месец януари чествахме Бабин ден.Обичаят беше спазен с участието на най-възрастната баба/акушерка/ и последното родено бебе. Поздрав за всички беше участието и на децата от ПГД. Те поздравиха всички с песнички и стихчета.Празникът продължи с музика и кръшни български хора.

Посетихме децата в детската градина послучай Обесването на Левски.За живота и делото на синеокият учител бяха запознати децата.Друго събитие през този месец е празникът Сирни Заговезни / Прошки/ и провеждането на Кукерския карнавал ,събитие очаквано и желано от малки и големи. Историята на празника разказана от библиотекаря. Награда за най- добре маскиран кукер.

Дойде месецът в които добрата Баба Марта посети ПГД и дари всички с мартеници.Децата я поздравиха с песни и стихове.

Среща в библиотеката с по- големи деца ,послучай 1-ви април. Денят на хумора премина в веселие смях и закачки.Денят на ромите 8-ми април беше отбелязан с посещение в ромска къща.За традицията, за празничната трапеза разказаха нашите домакини. През месец май настоятелството организира и проведе екскурзия до манастирите свети Мина и Кремиковски.Всички бяха много доволни и си обещахме,че и занапред ще продължим да посещаваме прекрасни кътчета от нашата Родина.

За Възкресение Христово посетихме детската градина и зарадвахме децата с козунаци и яйца. С Председателя бяхме приятно изненадани от програмата, която бяха подготвили децата.

Рецитал посветен на нашите създатели на буквите Кирил и Методи проведохме съвместно с децата послучай 24-ти май.

През месец юни започна и нашата работа с деца от ромски произход. На 1-ви юни денят на Детето беше проведена традиционната рисунка на асфалт. Под сръчните детски ръце оживяха приказни герои.Много смях , веселие и награди за всички.

Заниманията продължиха през цялото лято. Четохме книжки,рисувахме и пяхме любими детски песни. За децата, които имат затруднения в четенето заедно си припомняхме буквите и таблицата за умножение.

Рисунките красят фоайето на библиотеката. Направихме изложба на открито и зарадвахме всички проявили интерес към събитието с подарък- рисунка. Рисунки получиха и всички посетители.

Запознаване с правилата за движение. Всички бъдещи първолаци бяха запознати с тях.На Еньовден-24юни направихме венец от билки с излет сред природата.Децата бяха запознати с историята на празника от Председателя на читалището.Секретаря ги запозна с лечебните им свойства.

За първият учебен ден-15септемри всички деца от 1-ви клас получиха книжки и моливи.

Събор на селото послучаи Независимостта на България.Гостуващия Представителен детски ансамбъл „Детство„ при ОДЦ изнесе празничен концерт.Празникът завърши със заря.

Денят на Християнското семейство ,беше отбелязан

с посещение на най-възрастната семейна двойка в библиотеката. За всички беше интересно да научат тайните на един сполучлив брак.Поздравителни картички от читалищното настоятелство за всички. Семейството е ценност съумяла да съхрани народност и духовност през годините.

Най-чакания старец Дядо Коледа посети ПГД и зарадва децата с подаръци.Поздрав за така чакания гост и много снимки , смях и веселие.

„МИРНА И ЗДРАВА ЧАК ДО АМИНА

ДА СИ ЗА ВСИЧКИ НИ НОВА ГОДИНА!

Отчета написа Петя Танова

Председател Атанас Маратилов